Aalborg Stiftstidende, 1842-06-16
Fædrelandet. "Dagen" indeholder Følgende af en Landsmands Brev fra Paris om Dandserinderne Grahn og Nielsen. – Ønsket at erfare, om der var noget Sandt i det Rygte, som her fortalte, at hun nu var saa aldeles restitueret, at hun snart igjen kunde vise sig paa Scenen, bragte mig for nogen Tid siden til at gjøre hende et Besøg, endskjøndt det heed, at hun ikke gjerne vil modtage Landsmænd, inden hun tør haabe igjen at kunne opnaae det hun kalder sin eneste Lykke, og som hun har lidt saameget for. Endogsaa Jfr. Nielsen skal ikke, af denne Grund, til dette Øieblik have besøgt hende. Sandheden er, at Jfr. Grahn i det Hele lever meget indgetogen, kun beskjæftiget med at forberede sin Gjenoptrædelse, som hun selv aldrig har tvivlet om. Hun modtog mig med megen Venlighed og gik mig saa let og gratist imøde, at jeg ved første Øiekast blev overbeviist om, at med Hensyn til hendes frie Bevægelse er al Fare overstaaet; det kommer kun an paa, om hun har gjenvundet sin hele tidligere Styrke. Dette har jeg imidlertid største Grund til at formode, thi det er langt fra, at hun seer saa svag ud, som jeg havde hørt sige; jeg har tvertimod aldrig seet hende saa frisk, blomstrende og smuk. Den Modtagelse, jeg fandt, var saare hjertelig, og jeg maa formode, at Rygtet om hendes Uvillie til at modtage Landsmænd alene hidrører fra, at hun har nægtet sig hjemme for et Par Danske, som hun vel vidste, ikke vare hendes Venner. Hun yttrede med megen Utvungenhed, at det glædede hende meget at see en Landsmand og Bekjendt, inden hendes Lykke vendte tilbage og hun maatte nære Tvivl om, at de, der vendte tilbage med den, ogsaa i Hjertet meente hende det godt. Den Samtale, under hvilken hun ikke med et Ord berørte sine tidligere Forhold hjemme, overtydede mig om, at hun under sin haarde Modgang har bevaret den største Omhu for at erhverve sig Aandsdannelse. En saa fiin og anstandsfuld Opførsel og er saa behagelig Conversation vil man neppe møde hos nogen anden Dandserinde i Paris. Hun boer simpelt, men har vidst ved Smag og Orden at gjøre sin lille Bolig nydelig. Jeg forlod hende med Høiagtelse for den sjældne Charakteer fasthed, der viser sig i hendes hele Forhold, og Beundring over, at hun i Kaar, som langtfra ikke kunne være glimrende, er istand til at vedligeholde en saadan Aandsro, at en let og behagelig Tilfredshedsfølelse synes at være naturligt udbredt over hendes hele Væsen. Da jeg nylig atter vilde besøge hende, erfarede jeg, at hun var reist til det Bad, der, som hun siger, har tilbagegivet hende alt hvad Dandseskolen har berøvet hende. At Jfr. Grahn virkelig har gjort usædvanlig Lykke i Paris, viser sig bedst ved vor anden talentfulde Dandserindes, Jfr. Nielsens Debut, som fandt Sted i Fredags; thi alle Blade tilbagekalde Erindringen om, at hun er en Landsmandinde af Jfr. Grahn, der ved et ulykkeligt Tilfælde standsede paa den Vei til Berømmelse, Pariser=Publicummets Beundring havde aabnet hende. Jfr. Nielsen optraadte i en ny, særdeles smuk og meget vanskelig Pas de deux i "Jødinden, hvilket Stykke forresten gik overmaade slet fra Sangernes Side, saa at Alle vare enige om, at kun den fremmede Dandserinde gjorde Forestillingen interessant. Den ranke, smukke Pige svævede saa yndigt og gratist hen over Bræderne, at hun snart havde vundet Alle for sig; dog var bifaldet fra Logerne stærkest, thi den ædle Holdning og de skjønne plastiske Stillinger overraskede saaledes Parterret, at det først til Slutningen ret brød løs i et stormende Bravoraab. Hun dandsede med Hr. Petipa, som dannede en frygtelig Modsætning til hendes ætheriske, lette Svæven; en bestandig krogrygget Stilling og en ugratis Arbeiden for at at gjøre Effect. Fra alle Sider høres, at hun levende skal erindre om Fanny Elsler, inden denne havde begyndt at fordærve sin Holdning ved at dandse Cachucha. Hr. Pillet gjør sig al Umage for at erobre hende for Operaen, men hun har afslaaet alle Tilbud. Man venter nu, at hun vil optræde i "Sylphiden" til anden Debut og er overbeviist om, at dette Parti vil blive hende en Triumph. Alle Blade udtale sig med megen Varme om hendes første Debut, og beklage, at hun, da hun, som første Dandserinde ved det kgl. Theater i Kjøbenhavn, har contractlig Forpligtelse, som ikke kan brydes, ikke er istand til at blive i Paris, hvor hun snart vilde blive Publicums Yndling. Man anfører saa almindeligt baade paa Tryk og i Samtale, af Mile. Taglionis og de to danske Dandserinders Exempel, at de meest udmærkede Dandserinder komme fra Norden, at ethvert udmærket Talent, der i dette Fag for Fremtiden vil optræde i Paris, ved disse tre Kunstnerinder vil finde Veien til en god Modtagelse aaben for sig.